Chelsea Manningin tuomion piti päättyä vuonna 2045. Nyt Manning vapautuu toukokuussa.

Yhdysvaltain presidentti Barack Obama on lieventänyt Wikileaks-lähteen Chelsea Manningin tuomiota. Manningin tuomion piti päättyä vuonna 2045. Nyt Manning vapautuu toukokuussa. Entinen Yhdysvaltain armeijan sotilas Manning vuoti salaiseksi luokiteltuja tietoja WikiLeaksille.

Chelsea Manning, aiemmin Bradley Manning, tuomittiin vuonna 2013 vakoilusta ja muista rikoksista. Hän oli toimittanut Wikileaksille yli 700 000 salaiseksi luokiteltua tiedostoa, muun muassa taistelukenttätietoja, diplomaattisähkeitä ja videoita.

Obama lyhensi virkakautensa päättyessä 209 vangin tuomioita ja armahti 64 vankia. Obama on lieventänyt virkakautensa aikana yhteensä 1 385 ihmisen tuomiota ja armahtanut 212.

Lähteet: AFP, AP, Reuters